stanford-oval/wikipedia huggingface dataset:
Häiveperhoset

| Häiveperhoset |
| --- | --- |
 Keisariperhonen (Sasakia charonda)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Päiväperhoset Papilionoidea
Heimo::  Täpläperhoset Nymphalidae
Alaheimo::  Häiveperhoset Apaturinae  Boisduval, 1840
Suvut
 häiveperhoset Apatura  viuhkalähetit Mimathyma  idänlähetit Chitoria  kultalähetit Dilipa  satraappilähetit Euapatura  sirppilähetit Eulaceura  pikipuksut Rohana  liitolähetit Herona  keisariperhoset Sasakia  silkkilähetit Helcyra  kurtisaanit Euripus  rankoset Hestina  hovilähetit Sephisa  säihkylähetit Apaturina  afrikanlähetit Apaturopsis  pisamalähetit Timelaea  turkinlähetit Thaleropis  lännenlähetit Asterocampa  teikarit Doxocopa 
Katso myös
   Häiveperhoset Wikispeciesissä   Häiveperhoset Commonsissa 
Infobox OKNimi-testi OK: 
Häiveperhoset (Apaturinae) on täpläperhosiin kuuluva päiväperhosryhmä. Sen runsaat 400 lajia elävät pääasiassa trooppisessa Aasiassa, muilla mantereilla lajeja on vain muutamia. Häiveperhoset puuttuvat kokonaan Australiasta ja Uudesta Seelannista.
Häiveperhoset ovat kookkaita ja rotevatekoisia päiväperhosia ja monet lajit muistuttavat soturiperhosia (Charaxinae). Siivet ovat tyypillisesti loistavan metallinkiiltoisia, mutta muutamat lajit jäljittelevät ulkonäöllään myrkyllisiä perhoslajeja, erityisesti monarkkiperhosia (Danainae). Alaheimon lajeilla on ryhmälle tyypilliset genitaalit: koiraalla on pitkä aedeagus ja vastaavaasti naaraan saccus on pituudeltaan tyypillisesti yli puolet takaruumiin pituudesta. Häiveperhoset käyvät mielellään imemässä nesteitä eläinten ulosteista ja raadoista.
Häiveperhosten toukat muistuttavat etanoita ja niiden etuosassa on kaksi selvästi erottuvaa uloketta. Toukat elävät erilaisilla lehtipuilla, etenkin jalavakasveilla (Ulmaceae), mutta myös muutamat muut kasviheimot käyvät ravinnoksi.
Aiheesta muualla

Tree of Life web project (englanniksi)
| --- | --- |
Taksonitunnisteet:  Wikidata: Q923431  Wikispecies: Apaturinae  ADW: Apaturinae  AFD: Apaturinae  BioLib: 51631  BugGuide: 12674  CoL: 93MRP  Fauna Europaea: 441657  Fauna Europaea (new): 18a29ea4-16a4-4ae5-b2fe-4bd61feca98c  iNaturalist: 134166  ITIS: 693995  NBN: NHMSYS0000501117  NCBI: 82582
Pretty Good Year

| ”Pretty Good Year” Tori Amos |
| --- | --- | --- |

Vinyylin ja CD-singlen nro 2 kansikuva
Singlen tiedot
 Albumilta: Under the Pink
 A-puoli: ”Pretty Good Year”
 B-puoli: ”Honey”   ”Black Swan”   ”Daisy Dead Petals”   ”Home on the Range”
 Äänitetty : 1993
 Studio : The Fishhouse (Taos, New Mexico)   Westlake Studios (Los Angeles, Kalifornia)   Olympic Studios (Lontoo, Iso-Britannia)
 Julkaistu: 31. tammikuuta 1994 (julkaisu albumilla)   7. maaliskuuta 1994 (single)
 Formaatti: CD, vinyyli, kasetti
 Tekijä(t): Tori Amos
 Tuottaja(t): Eric Rosse, Tori Amos
 Tyylilaji: alternative, pop
 Kesto: 03.25
 Levy-yhtiö: East West
Muut kannet
   CD-singlen nro 1 kansikuva
Listasijoitukset
  7.
Tori Amosin muut singlet
| ”God” 1994 | ”Pretty Good Year” 1994 | ”Past the Mission” 1994 |
Pretty Good Year on yhdysvaltalaisen laulaja-lauluntekijä Tori Amosin kappale albumilta Under the Pink (1994). Amos on säveltänyt kappaleen yksin ja tuottanut sen Eric Rossen kanssa. ”Pretty Good Year” julkaistiin singlenä Amosin Isossa-Britanniassa, Euroopassa ja Australissa. Kappale nousi Britannian singlelistan sijalle 7.
Taustaa

”Pretty Good Year” on balladi, joka kertoo Greg-nimisestä nuoresta miehestä ja hänen sydänsuruistaan. Amos sai idean kappaleeseen luettuaan kirjeen englantilaiselta fanilta nimeltä Greg, joka kertoi hänelle elämästään. Kappaleen toinen henkilö Lucy on Amosin mukaan sama henkilö kuin Lucy kappaleessa ”Ode to the Banana King (Part One)”, joka julkaistiin singlen ”Silent All These Years” B-puolena.
Sanoituksissa mainitaan myös CD:n polttaminen. Amos on sanonut, että tämä ei tarkoita 1990-luvulla yleistynyttä levyjen kopiointia vaan kirjaimellista levyjen polttamista tulessa.
Kappale päätyi Amosin toiselle sooloalbumille Under the Pink. Albumi äänitettiin pääosin Taosissa New Mexicossa 150 vuotta vanhalla haciendalla. Amos oli vuokrannut talon silloisen kumppaninsa ja tuottajansa Eric Rossen kanssa ja inspiroitunut paikasta. Albumille tehtiin lisä-äänityksiä Los Angelesissa ja Lontoossa. Amos soittaa kappaleella pianoa. Taustalla soittaa ryhmä jousisoittajia.
Julkaisu ja kaupallinen menestys

”Pretty Good Year” on albumin Under the Pink aloitusraita. Albumi ilmestyi 31. tammikuuta 1994. Kappale julkaistiin sen kolmantena singlenä Isossa-Britanniassa, Euroopassa ja Australiassa 7. maaliskuuta. Kappaleelle kuvattiin myös musiikkivideo.
Single nousi Britannian singlelistan sijalle 7. Siitä tuli Amosin toinen top 10 -single ”Cornflake Girl” -kappaleen jälkeen. Se nousi listoille myös Australiassa, Irlannissa ja Kanadassa.
”Pretty Good Year” lisättiin myöhemmin Amosin kokoelmalle  A Piano: The Collection (2006). Musiikkivideo on julkaistu Amosin videokokoelmilla Complete Videos 1991–1998 (1998) ja Fade to Red (2006).
B-puolet

CD-singlestä on olemassa kaksi eri versiota, joiden B-puolina on eri kappaleita. Kappale ”Honey” oli tarkoitettu albumille, mutta jäi pois viime tipassa. Amos on kertonut myöhemmin katuneensa kappaleen pois jättämistä.
”Home on the Range (Cherokee Edition)” on Amosin versio perinteisestä amerikkalaisesta cowboy-laulusta ”Home on the Range”. Amos on lisännyt kappaleeseen uusia sanoja ja esittää kappaleen alkuperäisamerikkalaisten näkökulmasta. Hän on itse cherokee-sukua äitinsä puolelta.
Singlen kappaleet

| Pretty Good Year (single 1, CD) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Pretty Good Year | Tori Amos | 3.25 |  |  |  |  |  |  |
| 2. | Home on the Range (Cherokee Edition) | Daniel E. Kelley, Brewster Higley, uudet sanat Amos | 5.26 |  |  |  |  |  |  |
| 3. | Daisy Dead Petals | Amos | 3.02 |  |  |  |  |  |  |
| Pretty Good Year (single 2, CD ja kasetti) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Pretty Good Year | Amos | 3.25 |  |  |  |  |  |  |
| 2. | Honey | Amos | 3.47 |  |  |  |  |  |  |
| 3. | Black Swan | Amos | 4.04 |  |  |  |  |  |  |
| Pretty Good Year (vinyyli ja kasetti) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Pretty Good Year | Amos | 3.25 |  |  |  |  |  |  |
| 2. | Honey | Amos | 3.47 |  |  |  |  |  |  |
Muusikot

Tori Amos – laulu, piano, tuotanto
Scott Malley – kapellimestari
Ezra Kliger – viulu
Nancy Roth – viulu
John Wittenberg – viulu
Francine Walsh – viulu
Michael Harrison – viulu
Chris Reutinger – viulu
Jimbo Ross – alttoviulu
Cynthia Morrow – alttoviulu
John Acevedo – alttoviulu
Nancy Stein-Ross – sello
Dane Little – sello
Melissa Hasin – sello
Dominic Genova – kontrabasso
Eric Rosse – tuotanto
John Philip Shenale – jousisoitinten sovitus
John Beverly Jones – äänitys
Kevin Killen – miksaus
Avril McIntosh – avustava miksaaja
Bob Ludvig – masterointi
Listasijoitukset

| Maa ja lista | Korkein   sija |
| --- | --- |
 Australia (ARIA Charts): 85
 Irlanti (IRMA): 26
 Kanada (Adult Contemporary): 32
 Skotlanti (OCC): 5
 Iso-Britannia (Britannian singlelista): 7
Aiheesta muualla

Pretty Good Year -musiikkivideo
Pretty Good Year -single Discogs-sivustolla
| n k Tori Amos |
| --- | --- |
 Diskografia  Kappaleet 
Studioalbumit:  Little Earthquakes  Under the Pink  Boys for Pele  From the Choirgirl Hotel  To Venus and Back  Strange Little Girls  Scarlet's Walk  The Beekeeper  American Doll Posse  Abnormally Attracted to Sin  Midwinter Graces  Night of Hunters  Gold Dust  Unrepentant Geraldines  Native Invader  Ocean to Ocean 
Livealbumit:  To Venus and Back  The Original Bootlegs  Legs and Boots  Live at Montreux 1991/1992  From Russia With Love  Diving Deep Live 
Kokoelmat:  Tales of a Librarian  A Piano: The Collection  Little Earthquakes – The B-Sides 
EP:t:  Crucify  Hey Jupiter  Scarlet’s Hidden Treasures  Christmastide 
Singlet:  ”Me and a Gun”  ”Silent All These Years”  ”China”  ”Winter”  ”Crucify”  ”Cornflake Girl”  ”God”  ”Pretty Good Year”  ”Caught a Lite Sneeze”  ”Talula”  ”Professional Widow”  ”Hey Jupiter”  ”Spark”  ”Raspberry Swirl”  ”Jackie’s Strength”  ”Bliss”  ”Strange Little Girl”  ”A Sorta Fairytale”  ”Flavor” 
Videojulkaisut:  Little Earthquakes  Live from New York  Complete Videos 1991–1998  Welcome to Sunny Florida  Fade to Red  Live at Montreux 1991/1992 
Muut artikkelit:  Y Kant Tori Read  Y Kant Tori Read (albumi)  Night of Hunters Tour
Lassi Hyvärinen

| Lassi Hyvärinen> Henkilötiedot |
| --- | --- |
Syntynyt: 1981 Pyhäselkä
Kansalaisuus:   Suomi
Ammatti:  kirjailija
Kirjailija
Salanimi: Herra Nutz
Tyylilajit:  dadaismi
Esikoisteos:  Riippuvat puutarhat (2007)
Palkinnot
 J. H. Erkon kirjoituskilpailun palkinto 2007 (jaettu 1. sija), Kalevi Jäntin palkinto 2012, Tanssiva Karhu -palkinto 2018 
Aiheesta muualla
Löydä lisää kirjailijoitaKirjallisuuden teemasivulta
Lassi Hyvärinen (s. 1981 Pyhäselkä) on suomalainen runoilija.
Hyvärinen voitti J. H. Erkon kirjoituskilpailun vuonna 2007. Samana vuonna ilmestyi hänen esikoisrunokokoelmansa Riippuvat puutarhat. Se oli Helsingin Sanomien kirjallisuuspalkintoehdokas 2008. Runoilija Markku Paasonen arvioi Helsingin Sanomien kritiikissään teoksen "pyyhkivän pölyt isoisän avantgardesta".
Toinen runoteos Keisarin tie ilmestyi vuonna 2012. Hyvärinen sai siitä Kalevi Jäntin palkinnon. Teos oli myös Runeberg-palkintoehdokkaana 2012. Hyvärisen kolmas teos Tuuli ja kissa (2018) voitti Tanssiva karhu -palkinnon.
Hyvärisen runoutta luonnehtivat erityisesti dadaismi ja kuvarunous.lähde? Hyvärinen on lestadiolaistaustainen ja tunnetaan liikkeen kulttuurisuhteen kriitikkona. Hän on opiskellut kirjallisuutta Helsingin ja Joensuun yliopistossa.
Teokset

Riippuvat puutarhat.  Helsinki:  ntamo, 2007.  ISBN 978-952-215-031-8
Keisarin tie.  Helsinki:  Otava, 2012.  ISBN 978-951-125-956-5
Tuuli ja kissa.  Helsinki:  Poesia, 2018.  ISBN 978-952-305-094-5
Vieras metsä. Helsinki: Poesia, 2024. ISBN 9789523052208.
Aiheesta muualla

Lassi Hyvärinen Poesian verkkosivuilla
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Suomi (KANTO)  Yhdysvallat
Acan

Acan on mayojen viinin ja oluen jumala. Hän oli paikallisen oluen, balchen, henkilöitymä. Balche valmistettiin käyneestä hunajasta, johon sekoitettiin balche-puun kuorta.
Kaarlo Hyrske

Kaarlo Aleksanteri Hyrske, sukunimi aik. Brusk (14. syyskuuta 1898 Viipuri – 6. heinäkuuta 1983) oli suomalainen lääninrovasti.
Kaarlo Hyrske pääsi ylioppilaaksi 1918, suoritti teologian erotutkinnon 1930 ja valmistui teologian kandidaatiksi 1949. Hän teki opintomatkan Viroon ja Skandinavian maihin 1938.
Hyrske toimi kansakoulunopettajana Viipurissa 1923–1927, Helsingin pitäjän Malmilla 1927–1929 ja Helsingissä 1929–1930. Hän oli Suomen nuorten kristillisen liiton matkasihteerinä 1932–1941 ja Elimäen kirkkoherrana vuodesta 1941 alkaen sekä Iitin rovastikunnan lääninrovastina vuodesta 1951 lähtien. Hyrske oli Kotikasvatusyhdistyksen johtokunnan jäsenenä vuodesta 1929 alkaen ja hän oli yhdistyksen puheenjohtajana 1941–1948. Hyrske sai rovastin arvon 1949.
Kaarlo Hyrske oli naimisissa 1919–1951 kansakoulunopettaja Aino Katriina Mannisen (k. 1951) kanssa ja vuodesta 1952 sacri ministerii kandidaatti Satu Inkeri Nuotion kanssa.
Julkaisuja

Johan Fredrik Bergh 1. Otava 1937
Orjuudesta vapauteen. Otava 1939
Raamattu ja todellisuus: havaintoaineistoa Raamatun maailman ymmärtämiseen. Otava 1941
21. sunnuntaina Kolminaisuudenpäivästä 26/10 1947: uudistunut perheenisä : Ap.t. 16: 25-34. Tekijä, Helsinki 1947
Väsymätön kylvömies: piirteitä Johan Fredrik Berghin elämästä ja työstä. Suomen pyhäkouluyhdistys, Helsinki 1957
Toimituksia

Suuri mutta armoitettu syntinen: Niilo Wiklundin kertomus herätyksestään ja hengellisestä kehityksestään; uuteen kieliasuun toimitti Kaarlo Hyrske. Porvoo 1936, WSOY 1938
Michael Crøger : Vapahtajamme Jeesuksen Kristuksen kärsimisen ja kuoleman tutkistelu; uuteen kieliasuun toimitti Kaarlo Hyrske. Porvoo 1936
Postilla; Johan Fredrik Berghin jäljelle jääneistä saarnoista ja saarnan juurista koonnut O. H. Cleve ; uuteen kieliasuun toimittanut Kaarlo Hyrske. WSOY 1937
Suomennoksia

Nils Hamnerin : Iankaikkisen elämän matkaopas. WSOY 1935
Kirjallisuutta

Maija-Liisa Peltonen : Hyrskeitä sisalmatolla: muistelmia, kirjeitä ja päiväkirjoja : Viipuri 1898 - Elimäki 1954.  Mediapinta, Tampere 2010 ISBN 9789522351869
Paula Häiväoja

| Paula Häiväoja> Henkilötiedot |
| --- | --- |
Koko nimi:  Paula Häiväoja s. Virtanen
Syntynyt: 9. joulukuuta 1929 Kouvola
Kuollut: 12. maaliskuuta 2011 (81 vuotta) Vantaa
Kansalaisuus:  Suomi
Ammatti:  korusuunnittelija ja muotitaiteilija
Paula Häiväoja (s. Virtanen, 9. joulukuuta 1929 Kouvola – 12. maaliskuuta 2011 Vantaa) oli suomalainen korusuunnittelija ja muotitaiteilija.
Häiväoja valmistui Taideteollisesta oppilaitoksesta muotitaiteilijaksi vuonna 1953. Hän oli Kalevala Koru -yhtiön suunnittelija vuosina 1956–1967, joista pääsuunnittelijana vuodet 1963–1967. Vuonna 1967 Häiväoja siirtyi vapaaksi suunnittelijaksi ja avasi Helsingissä Aleksanterinkadulla Studio Paulan.
Häiväoja kuuluu modernin suomalaisen korumuotoilun uranuurtajiin. Häiväojan koruja oli kansainvälisesti esillä ensimmäisen kerran Brysselin maailmannäyttelyssä vuonna 1958 ja sen jälkeen taideteollisuusnäyttelyissä ympäri maailmaa. Hänen ultramodernit korunsa olivat näyttävästi esillä myös Gemmologisen Seuran vuonna 1962 järjestämässä laajassa koru- ja jalokivinäyttelyssä, johon tuolloisista huippumuotoilijoista osallistuivat Paula Häiväojan lisäksi muun muassa Bertel Gardberg, Olli Auvinen, Elis Kauppi, Börje Rajalin, Eero Rislakki ja Jan Salakka. Häiväojan avantgardistisessa korutaiteessa oli loisteliaan veistoksellinen muotokieli. Hän sovelsi töissään kekseliäästi erilaisia ideoita, joihin liittyi muun muassa liikkuvia osia ja heijastavia pintoja. Erilaisten hopeakoruteosten lisäksi Häiväoja suunnitteli 1960-luvulla myös monia kultaisia kaulakoruja, joissa oli geometristen muotojen leikittelyä.
Häiväoja suunnitteli myös neulevaatteita, teatteripukuja, lavastuksia ja näyttelyitä. Hän toimi jo 1950-luvulla tuntiopettajana Taideteollisessa oppilaitoksessa ja vuonna 1976 hänet nimitettiin vaatetussuunnittelun yliopettajaksi Taideteolliseen korkeakouluun, jossa hän opetti 1990-luvulle saakka.
Vuonna 2001 Häiväoja kutsuttiin Taideteollisen korkeakoulun kunniajäseneksi. Hän on myös Teollisuustaiteen Liitto Ornamon kunniajäsen. Muotitaiteilijat MTO -yhdistyksen jakama Vuoden vaatetussuunnittelija -palkinto myönnettiin Häiväojalle vuonna 1985.
Häiväojan puoliso oli kuvanveistäjä Heikki Häiväoja, ja pari rakennutti 1950-luvun lopulla Vantaan Ilolaan yhteisen taiteilijakodin. Kotia on aikoinaan esitelty monissa kansainvälisissä design- ja sisustuslehdissä.
Kirjallisuutta

Pirkko Vekkeli 2009. Kuin ihmisen siivet – Paula Häiväojan taide. Helsinki: Maahenki ISBN 978-952-5652-95-6
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Suomi (KANTO)  Yhdysvallat
Hullun lehmän tauti

Hullun lehmän tautiin sairastunut lehmä. Taudin vuoksi eläin ei pysty seisomaan sorkillaan.
Hullun lehmän tauti (engl. bovine spongiform encephalopathy, lyh. BSE) on nautaeläimillä esiintyvä sienimäinen aivorappeutumasairaus, joka tunnistettiin ensimmäisen kerran Isossa-Britanniassa vuonna 1986. BSE-taudin aiheuttajana tiedetään nykyisin olevan prioni. Tauti johtaa lopulta eläimen kuolemaan.
Syntymekanismi

Tautia aiheuttava prioni on muunnos elimistön omasta proteiinista. Jostakin syystä tämän proteiinin rakenteessa tapahtuu muutos, jossa rakenteeseen syntyy ylimääräinen S–S-sidos (kahden rikkiatomin välinen sidos). Tämä virheellinen proteiini on tertiäärirakenteeltaan erilainen kuin oikea proteiini, eikä sen vuoksi toimi oikein. Lisäksi virheellinen proteiini katalysoi muita toimivia proteiineja muodostamaan samanlaisen rikkisidoksen. Tähän perustuu prionin infektoivuus.
Toimintamekanismi

Prioni tuhoaa aivosoluja, mikä ilmenee muun muassa aiemmin rauhallisten eläinten käytöksen muuttumisena aggressiivisiksi ja ennalta arvaamattomiksi. Kuolema seuraa yleensä vuoden kuluessa taudin ensioireista, jotka saattavat puhjeta vasta vuosien kuluttua tartunnasta. Toimivaa hoitomenetelmää ei vielä toistaiseksi ole löydetty. Hoidon löytymistä vaikeuttaa se, että immuunijärjestelmä ei tunnista prionia vieraaksi organismiksi.
Ensimmäiset tapaukset

Ensimmäiset tapaukset havaittiin Britteinsaarilla, jossa lehmät saivat alun perin tartunnan teurasjätteistä valmistetusta rehusta, jossa oli sairaiden lampaiden aivoja ja selkäydintä – tautiin kuoli Isossa-Britanniassa noin 160 000 eläintä vuosina 1986–1995. Epidemian huippu ajoittui vuosiin 1992–1995, jolloin Britanniassa diagnosoitiin lähes 40 000 tapausta joka vuosi. Eniten tartuntoja todettiin vuoden 1993 aikana, jolloin niitä tuli ilmi miltei tuhat joka viikko. Maassa aloitettiin taudin vuoksi nautojen laajat joukkoteurastukset keväällä 1996. Kuolleet eläimet poltetaan tartuntavaaran takia. BSE-tautia on tavattu eläintarhaolosuhteissa myös muilla märehtijälajeilla ja kissaeläimillä. Vaikka prionin ja BSE:n yhteys on todistettu, ei tiedetä, mistä ja miten ensimmäinen BSE-nauta sai taudin.
Vuosien 1985–2001 aikana Britteinsaarilla havaittujen BSE-tapausten määrä on noin 180 000.
BSE-tauti aiheutti poliittisen kohun, kun Euroopan unionin pysyvä eläinlääketieteellinen komitea kielsi maaliskuun lopulla 1996 elävien lehmien ja vasikoiden sekä kaikkien naudoista valmistettujen tuotteiden viennin Britanniasta sekä muihin EU:n jäsenmaihin että kolmansiin maihin. Tämän vuoksi Britannian ja EU:n suhteet joutuivat koetukselle. Britit tunsivat joutuneensa kauppapoliittisen vainon kohteeksi, ja heidän käsityksensä vahvistui EU:n maatalouskomissaarin Franz Fischlerin ilmoittaessa, että toimenpide johtui enemmänkin eurooppalaisten lihamarkkinoiden suojaamisesta kuin terveyssyistä. Vastavetona Britannian pääministeri John Major sanoi Britannian aikovan ryhtyä veto-oikeudellaan jarruttamaan EU:n päätöksentekoa. Vientikielto purettiin osittain kesäkuussa 1996, kun nautojen siemennesteen, talin ja liivatteen vienti sallittiin. Kokonaan brittiläisen naudanlihan vientikielto poistettiin elokuun alussa 1999.
Myöhemmin Britteinsaarilla on tullut ilmi joitakin yksittäisiä hullun lehmän tauti -tapauksia. Vuonna 2014 niitä todettiin yksi ja vuoden 2015 aikana kaksi. Lokakuussa 2018 todettiin yksi BSE-tapaus eräällä maatilalla Skotlannin koillisosassa.
Britteinsaarten ulkopuoliset tapaukset > Euroopan ulkopuolella

Tautia on tavattu Euroopan ulkopuolelta Falklandinsaarilla, Omanissa, Kanadassa ja Japanissa. Japanin tautitapaus 10. syyskuuta 2001 oli ensimmäinen BSE-tapaus Aasiassa. Se oli myös ensimmäinen ei-tuontinaudassa todettu tapaus Euroopan ulkopuolella. Israelissa todettiin ensimmäinen BSE-tapaus kesäkuun alussa 2002. Kanadassa todettiin kaksi tapausta vuosina 2003 ja 2005.
Yhdysvallat

Kesäkuussa 2005 paljastui ensimmäinen Yhdysvalloissa syntyneen naudan BSE-tapaus. Eläimen ruho tutkittiin sen ollessa ns. ”downer” eli kävelemään kykenemätön. Kyseisen eläimen alkuperäinen lauma pyrittiin jäljittämään ja tuhoamaan. Samalla aiottiin selvitetään eläimen ruokinta; vaikka lihaluu-rehun käyttö lopetettaisiin, saattaa rehun jäämiä jäädä vanhoihin siiloihin. Ainoa mahdollisuus on tuhota ne ja rakentaa tilalle uudet.
Vuonna 2009 Yhdysvalloissa kiellettiin pysyvästi sellaisten nautojen teurastus (ruoaksi), jotka olivat liian sairaita pysyäkseen seisomassa.
Vientirajoitukset

Britanniassa tuotetun naudanlihan vienti EU:hun oli kiellettyä 1996–1999 ja Ranskaan kolme vuotta pidempään. Yhdysvallat kielsi naudanlihan tuonnin koko Euroopasta 15 vuodeksi 1999–2014. Ukraina kielsi naudanlihan tuonnin Suomesta ja 20 muusta Euroopan maasta kahdeksaksi vuodeksi BSE-tapausten vuoksi vuoden 2001 aikana. Tuontikiellon merkitys oli käytännössä vähäinen, sillä Ukraina oli naudanlihan suhteen varsin omavarainen. Viro asetti suomalaisen naudanlihan viideksi vuodeksi tuontikieltoon Kärsämäen tapauksen jälkeen.
BSE ja ihmisen prionisairaudet

BSE:n ja Creutzfeldt–Jakobin taudin uuden variantin epäillään olevan yhteydessä toisiinsa. Prioni vaikuttaa ensisijaisesti aivoissa, selkäytimessä, verkkokalvoilla ja osassa suolistoa, ja tartunta edellyttää näiden osien syömistä. Vuoden 2017 tietojen mukaan tauti ei tartu maidosta tai lihasta.
Kuru on prionisairaus, joka levisi 1900-luvun alussa kannibalismia harjoittaneen fore-kansan parissa.
Torjunta Suomessa

Suomessa BSE-taudin torjunta on tehokasta. Vuosina 2001–2013 tutkittiin kaikki yli 48 kuukautta vanhat terveet naudat BSE:n varalta teurastuksen yhteydessä. Nykyisin tutkitaan yli 48 kuukautta vanha nauta, joka on kuollut itsestään tai on kuolemassa itsestään ja jossa ei ole havaittavissa jotain vammaa tai tiedossa olevaa sairautta.
Positiivisen näytteen tapauksessa tila asetetaan karanteeniin, eli tilalta ei saa viedä maitoa, eläimiä, lihaa tai lihatuotteita. Tämän jälkeen kaikki naudat lopetetaan ja ruhot hävitetään polttamalla. Lisäksi hävitetään myös sairastuneen naudan jälkeläiset. Lisäksi kaikki tilalla nautojen kanssa kosketuksissa olleet esineet ja myös naudoista mahdollisesti saadut tuotteet hävitetään. Tämän jälkeen koko tila desinfioidaan perusteellisesti. Karanteeni jatkuu vielä kaksi kuukautta desinfioinnin jälkeen.
Aiheesta muualla

Kuvia tai muita tiedostoja aiheesta Hullun lehmän tauti Wikimedia Commonsissa
Karttaan on kuvattu tumman vihreällä maat, joissa BSE on tarttunut ihmisiin. Vaaleanvihreällä kuvatuissa maissa on todettu BSE:tä ainoastaan eläimillä.
Abuk

Abuk on Sudanin dinkojen mytologiassa ensimmäinen nainen. Abuk ja hänen miehensä Garang olivat alun perin pieniä savifiguureja ruukun sisällä. Kun ruukku avattiin, he alkoivat kasvaa. Dinkojen perimätiedon mukaan suuri taivaan jumala antoi Abukille ja Garangille ruoaksi yhden jyvän päivässä. Abuk kuitenkin söi omavaltaisesti enemmän ja loukkasi siten jumalaansa. Abuk on naisten suojelija, ja hän liittyy myös hedelmällisyyteen, puutarhaan ja veteen. Hänen symbolinsa on käärme.